b'\n_START_ARTICLE_\nDemo Finland\n_START_PARAGRAPH_\nPuolueiden kansainv\xc3\xa4linen demokratiayhteisty\xc3\xb6 (lyh. Demo, Demo Finland) on eduskuntapuolueiden yhteisty\xc3\xb6j\xc3\xa4rjest\xc3\xb6, joka tukee monipuoluedemokratiaa uusissa ja kehittyviss\xc3\xa4 demokratioissa. _NEWLINE_Demon tavoitteena on edist\xc3\xa4\xc3\xa4 moniarvoista demokratiakehityst\xc3\xa4 tukemalla kumppanimaiden puolueiden toimintaedellytyksi\xc3\xa4 ja puoluerajat ylitt\xc3\xa4v\xc3\xa4\xc3\xa4 yhteisty\xc3\xb6t\xc3\xa4. Ty\xc3\xb6n toimintamuotoina ovat j\xc3\xa4senpuolueiden yhteiset koulutus- ja vuoropuheluhankkeet. _NEWLINE_Demon hallituksen puheenjohtaja (2016-2017) on Eva Biaudet (RKP)  ja toiminnanjohtaja (vs) Anu Juvonen._NEWLINE_Demon j\xc3\xa4seni\xc3\xa4 ovat Suomen Keskusta, Kansallinen Kokoomus, Suomen Sosialidemokraattinen Puolue, Vasemmistoliitto, Sininen Tulevaisuus, Vihre\xc3\xa4 liitto, Ruotsalainen kansanpuolue, Suomen Kristillisdemokraatit ja Perussuomalaiset.'